Θόδωρος Κεφαλόπουλος

Ο Θόδωρος Κεφαλόπουλος (1894-1987) ήταν Έλληνας ηθοποιός. Γεννήθηκε το 1894 στα Βρύουλα της Μικράς Ασίας.

 Βιογραφία 
Η πρώτη του εμφάνιση στη σκηνή έγινε το 1915. Γράφτηκε στο Σωματείο Ελλήνων Ηθοποιών (Σ.Ε.Η.) λίγους μήνες μετά την ίδρυσή του το 1917. Ηθοποιός περιοδευόντων κυρίως θιάσων, έπαιξε σε όλα τα είδη του θεάτρου (δράμα, κωμωδία, επιθεώρηση κλπ). Συγκρότησε επανειλημμένως δικούς του θιάσους και περιόδευσε μαζί με τη σύζυγό του Σοφία Κεφαλοπούλου (1894-19;;) σε ολόκληρη την ελληνική επαρχία. Το 1920 συμμετείχε σε συνεταιρικό θίασο που έδωσε παραστάσεις στο Λουτράκι. Λίγο αργότερα, το 1924, τον συναντούμε, και πάλι με συνεταιρικό θίασο, του Ηλία Βεργόπουλου. Ερμήνευσε τον Πρίγκιπα στους "Απάχηδες των Αθηνών", τον μπαρμπα-Αντώνη στο "Φιντανάκι" του Παντελή Χορν, κ.ά. Το 1928 συνεργάστηκε με τον περιοδεύοντα θίασο του Νικόλαου Κυριακίδη.

Προς το τέλος της σταδιοδρομίας του (δεκαετία '60), ερμήνευσε με επιτυχία χαρακτηριστικούς ρόλους διάφορες ταινίες (Η ωραία του κουρέα κ.ά.). Το 1961 είχε τη μοναδική συμμετοχή του σε ξένη ταινία. Πρόκειται για την ταινία γαλλικής παραγωγής Ο Τεν Τεν και το μυστήριο του Χρυσόμαλλου Δέρατος, που γυρίστηκε στην Κωνσταντινούπολη, τον Πειραιά, το Λουτράκι και τα Μετέωρα και μαζί του έπαιξαν ο Δημήτρης Μυράτ σε πρωταγωνιστικό ρόλο (Αντόν Καραμπίν), ο Δημήτρης Νικολαΐδης στο ρόλο αστυνομικού στον Πειραιά, ο Δήμος Σταρένιος παίζει κλαρίνο με το αστείο όνομα Σκουμπίντοβιτς και η Μαίρη Μεταξά σε ρόλο χωριάτισσας που χορεύει στο πανηγύρι, ενώ ο ίδιος έπαιξε τον ταβερνιάρη του χωριού. Επίσης, στους τίτλους της ταινίας αναφέρεται και η Δόρα Στράτου που έκανε τις χορογραφίες.

Υπήρξε και μέλος του Διοικητικού Συμβουλίου του Ταμείου Αλληλοβοήθειας των ηθοποιών. Πέθανε τον Νοέμβριο του 1987, ξεχασμένος και η είδηση του θανάτου του πέρασε εντελώς απαρατήρητη από τον Τύπο. Δεν απέκτησε παιδιά και κηδεύτηκε στο Νεκροταφείο του Βύρωνα.

 Φιλμογραφία 
ΈτοςΤίτλοςΡόλος1955Λατέρνα, φτώχεια και φιλότιμοάντρας στο πανηγύρι1956Οι άσοι του γηπέδουγιατρός ομάδας Η καφετζού 1957Λατέρνα, φτώχεια και γαρύφαλλοκαρβουνιάρης1958Η φτώχεια θέλει καλοπέρασηΜια ζωή την έχουμε 1961Οι 900... της ΜαρίναςΣτάθηςΗ Λίζα και η άλληκατηγορούμενος δικαστηρίου1962Ο Δήμος από τα Τρίκαλα επιβάτηςΈξυπνοι και κορόιδαΜη βαράτε όλοι μαζί1963Αδελφός ΆνναμοναχόςΤα κόκκινα φανάρια πελάτης οίκου ανοχήςΗ μικρή ζητιάναΝικόλαος Τραχανάς, παντοπώληςΑστέρια στο βούρκοβαποράκι ναρκωτικών  (uncredited)Ο τρελάραςΑνέστης Κοκκινάκης1964Λόλα ΜαντραχάνηςΗ Σωφερίναάνδρας που δεν χωράει να βγει από το αμάξι τουΟι προικοθήρεςπατέραςΠαιδί μου δεν αμάρτησααγροίκος ταβερνιάρης στον Πειραιά (uncredited)Ο Γιάννης τα 'κανε θάλασσα 1965Φωνάζει ο κλέφτηςκυρ. ΑναστάσηςΗ γυνή να φοβήται τον άνδραΣταμάτης ο χασάπηςΗ Εύα δεν αμάρτησεΑνδρέαςΠεράστε την πρώτη του μηνόςιδιοκτήτης κάβαςΆγγελοι χωρίς φτερά1966Τζένη ΤζένηπαπάςΗ κόρη μου η σοσιαλίστριαταξιτζήςΗ βουλευτίνα ψηφοφόροςΤα μυστικά της αμαρτωλής Αθήναςπρόεδρος ΒλαχοκερασιάςΟ πόνος του μπεκρήΘεμιστοκλής, ταβερνιάρης1967Ο σπαγγοραμένοςΣταύροςΚοκοβιός και Σπάρος στα δίχτυα της αράχνηςιδιοκτήτης ταβέρνας "Ψαροπούλα"1968Η ώρα της οργήςΟ μεγάλος διχασμόςΟ παλιάτσοςΧαράλαμπος, πελάτης ταβέρναςΓια μια τρύπια δραχμή περιπτεράς1969Ο γόηςΑλέκοςΗ ωραία του κουρέακυρ. ΚώσταςΈνας άφραγκος Ωνάσηςασθενής γιατρούΈνας μάγκας στα σαλόνιαΝικόλαςΚακός, ψυχρός και ανάποδοςφίλος ΘύμιουΗσαΐα μη χορεύειςπατέρας γαμπρούΟ άγιος ΝεκτάριοςΗ θυσία μιας γυναίκας1970Ένας Βέγγος για όλες τις δουλειέςσερβιτόροςΈνας Κίτσος στα μπουζούκιαδιεθυντής νυχτερινού κέντρουΟ τελευταίος των κομιτατζήδωνταβερνιάρης

 Πηγές 
 Έλληνες - Ελληνίδες ηθοποιοί
 Θόδωρος Έξαρχος: "Έλληνες ηθοποιοί - Αναζητώντας τις ρίζες", Βραβείο Ακαδημίας Αθηνών
 www.90lepta.com

 Παραπομπές 

Κατηγορία:Έλληνες ηθοποιοί κινηματογράφου